b'\n_START_ARTICLE_\nAvionika\n_START_PARAGRAPH_\nAvionika termin izhaja iz ang. AVIation ElectrONICS. Gre za elekronske sisteme, ki so uporabljeni na letalih, satelitih, in vesoljskih plovilih. Vklju\xc4\x8dujejo sisteme za komunikacijo, navigacijo, avtomatizacijo leta, prikaz podatkov in druge razli\xc4\x8dne funkcije._NEWLINE_Veliko dana\xc5\xa1njih sistemov izhaja iz druge svetovne vojne npr. avtopilot, ki je stabiliziral in vodil bombnike za precizne napade na tar\xc4\x8de. V istem \xc4\x8dasu se je pojavil tudi radar. Podoben sistem Sonar (ang. akronim SOund Navigation and anging) za odkrivanje podmornic, lahko deluje pasivno (samo poslu\xc5\xa1a) ali pa aktivno (oddaja t. i. Ping signale in poslu\xc5\xa1a za odboj). Elektro-opti\xc4\x8dni sistemi kot HUD (Head Up Display) ali FLIR (Forward Looking InfraRed) ponujajo upravljalcu podatke o tar\xc4\x8di._NEWLINE_Avionika se na \xc5\xa1iroko uporablja tudi v civilnem svet kot npr. sistem Fly-by-wire, inercialna navigacija, GPS. Sistem ARINC (Aeronautical Radio INCorporated) se upoarablja za komunikacijo med potni\xc5\xa1kimi letali in operaterji na zemlji. Pasovna \xc5\xa1irina te komunikacije je sicer zelo majhna. Na nekaterih letalih je na voljo tudi internet, ki deluje prek satelitov._NEWLINE_Sistem FMS (Flight Management System) prera\xc4\x8dunava in usmerja letalo prek avtopilota, da leti najbolj ekonomi\xc4\x8dno ruto._NEWLINE_Za navigacijo se uporabljajo sistemi GPS, Glonass, VOR (VHF Omnidirectional Range), LORAN (LOng Range Navigation), NDB (Non Directional Beacon)._NEWLINE_Za ve\xc4\x8djo varnost v letalskem prometu se uporabljajo sistemi TCAS (Traffic alert and Collision Avoidance System), ki opozarjajo in usmerjajo pilota, da ne pride do tr\xc4\x8denja. Sistem GPWS (Ground-Proximity Warning Systems) opozarja in usmerja pilota da ne tr\xc4\x8di v geografske ovire._NEWLINE_Potni\xc5\xa1ka letala imajo tudi vremenski radar, da se letalo izogne slabemu vremenu. V \xc5\xa1portnih letaih se uporablja Stormscope ali Stormfinder. Radarske slike kot npr. NEXRAD so na vojo pilotu prek satelitske komunikacije._NEWLINE_\xc4\x8crne skrinjice (Black Box, tako se imenuje \xc4\x8deprav je oran\xc5\xbene barve) in FDR (Flight Data Recorder) snemajo pogovore in letalske parametre za analizo v primeru nesre\xc4\x8de._NEWLINE_Sodobno letalo ima lahko ve\xc4\x8d kot 100 instrumentov. Ve\xc4\x8dina avionike uporablja 14V ali 28V enosmerni tok, potni\xc5\xa1ka letala pa 400Hz 115V izmeni\xc4\x8dni tok ._NEWLINE_Moderna avionika je zelo draga, lahko tudi ve\xc4\x8d kot 20% cene za letalo ali helikopter, pri voja\xc5\xa1kih letalih pa je ta dele\xc5\xbe dosti ve\xc4\x8dji.'